สวัสดีค่ะตอนดิฉันคลอดลูกได้ 8 เดือน ได้ไปฉีดยาคุมกำเนินแบบ 3 เดือนในเดือน ก.พ. และเมื่อถึงกำหนดฉีดยาในเดือน พ.ค.(ประจำเดือนไม่มาเลย) ดิฉันไม่ได้ไปฉีดเพราะคิดว่ารอประจำเดือนมาแล้วจะเปลี่ยนมากินยาคุมกำเนินแทน...แต่ตอนนี้ เดือน ส.ค. ประจำเดือนยังไม่มาค่ะสิ่งที่อยากสอบถามคือ1. ในกรณีที่ประจำเดือนไม่มาหลายๆเดือนแบบนี้ผิดปกติไหมคะ (ตรวจแล้วไม่ได้ท้องค่ะ)2. ถ้าจะทานยาคุมกำเนินต้องรอให้ประจำเดือนมา หรือทานได้เลยคะขอบค่ะ
สวัสดีค่ะ1.ในกรณีที่ประจำเดือนไม่มาหลายๆเดือนแบบนี้ผิดปกติไหมคะ (ตรวจแล้วไม่ได้ท้องค่ะ)>> น่าจะเกิดจากผลข้างเคียงขอยาคุมกำเนิดรูปแบบฉีดค่ะ ซึ่งประจำเดือนไม่มา หรือเลือดออกกระปิบกระปอย เป็นผลข้างเคียงที่พบได้บ่อยค่ะ ผลข้างเคียงอื่น ๆ เช่น น้ำหนักขึ้น มีสิว ปวดคัดเต้านม2. ถ้าจะทานยาคุมกำเนินต้องรอให้ประจำเดือนมา หรือทานได้เลยคะ>> ถ้ายังต้องให้นมบุตรอยู่ แนะนำว่าหากจะเปลี่ยนเป็นรูปแบบรับประทาน ควรเลือกชนิดที่เป็นฮอร์โมนเดียวคือ โปรเจสตินค่ะ แต่การรับประทานยาคุมกำเนิดแบบฮอร์โมนเดียวก็อาจจะทำให้ประจำเดือนมาไม่ปกติได้เช่นเดียวกันค่ะ เพราะหากรับประทานแบบฮอร์โมนรวมจะทำให้ไม่มีน้ำนมในกรณีที่ได้รับยาฉีดคุมกำเนิดมาก่อน อาจจะทำให้ประจำเดือนไม่มาแม้จะหยุดเข็มสุดท้ายไปแล้วได้ถึง 6 เดือนค่ะถ้าหยุดให้นมไปแล้ว และต้องการให้ประจำเดือนมาตามปกติ สามารถเริ่มรับประทานได้เลย ไม่ต้องรอประจำเดือนมาก่อนค่ะ เพราะเนื่องมาจากผลข้างเคียงของยาฉีดประจำเดือนจะมาไม่ปกติอยู่แล้ว การเริ่มรับประทานยาคุมกำเนิดชนิดฮอร์โมนรวมจึงเหมือนเป็นการเริ่มปรับฮอร์โมนใหม่ค่ะ